open-index/open-wikipedia-markdown huggingface dataset:
Rm

**rm**, ინგლ. remove ანუ წაშლა, არის იუნიქსის ბრძანება რომლის მეშვეობით შესაძლოა ფაილის (დოკუმენტის) ან საქაღალდის წაშლა, თუ ამისთვის შესასრულებელი უფლებები დართულია.

## მაგალითები 
  ფაილის წაშლა

```bash
$ rm failis_saxeli
```

  საქაღალდის წაშლა, და რასაც იგი მოიცავს

```bash
$ rm -r papka
```

  საქაღალდის წაშლა, და რასაც იგი მოიცავს, ოღონდ წაშლამდე უნდა მიუთითოთ თუ მისი წაშლა მართლა გსურთ (და არ გეშლებათ სხვა რამესთან)

```bash
$ rm -ri papka
```

## რესურსები ინტერნეტში 
*  rm(1): remove files/directories - Linux man page

კატეგორია:იუნიქსი
კატეგორია:სტანდარტული იუნიქსის პროგრამები
Canon Inc.

) — იაპონური საინჟინრო კომპანია. ერთ-ერთი ლიდერი მსოფლიოში ციფრული ტექნიკის  სფეროში. 1937 წელს დაარსების დღიდან Canon-მა დაიკავა მყარე პოზიციები ფოტო, ვიდეო და IT სფეროებში. კომპანიის შტაბ-ბინა მდებარეობს ქალაქ ტოკიოში (იაპონია).

კომპანიის ისტორია იწყება 1933 წელს დაარსებული ოპტიკური ლაბორატორიიდან. ეს ლაბორატორია მდებარეობდა ტაკიკავაიას შენობის მესამე სართულზე. ლაბორატორია გახსნეს ახალგაზრდებმა გორო იოშიდამ და საბურო უშიდამ. თავდაპირველად ლაბორატორიის მიზანი იყო გერმანულ ფოტოაპარატებზე (რომლებიც იმ პერიოდში საუკეთესოდ ითვლებოდნენ) არანაკლები ხარისხის ფოტოკამერის შექმნა. ამ კვლევების სპონსორი გახდა  ტაკეში მიტარაი, რომელიც გახდა კომპანიის პირველი პრეზიდენტი. კომპანიამ სახელი ბუდისტური  ღვთაების, კანონის პატივსაცემად მიიღო.

1934 წელს მათ შექმნეს პირველი იაპონური 35 მმ კამერა. რელიგიურმა იოშიდამ კამერას კვანონი დაარქვა. ჟურნალ  „Asahi Camera“-ს ივნისის ნომერში იყო განთავსებული რეპორტაჟი კამერის შესახებ. ერთი წლის შემდეგ, 1935 წლის 26 ივნისს, უეშიდამ დაარეგესტრირა საქონლის ნიშანი და ლოგო „Canon“. განსხვავებით რელიგიური იოშიბასგან, უშიდას სურდა რომ კამერას უფრო ჟღერადი სახელი ჰქონოდა. 

## საინტერესო ფაქტები 
* მონღოლეთში ასლდაგადაღების საზოგადო სახელია  „Canon“ და არა „Xerox“, როგორც უმრავლეს ქვეყნებში. მიზეზი ისაა, რომ იქ პირველად სწორედ ქენონის ფირმის ასლგადამღები აპარატები გავრცელდა.

## რესურსები ინტერნეტში 
* ოფიციალური საიტი 

## სქოლიო 
კატეგორია:იაპონიის კომპანიები
კატეგორია:ელექტრონიკის მწარმოებელი კომპანიები
Rmdir

**rmdir** (ინგლ. **r**e**m**ove **dir**ectory) არის იუნიქსის ბრძანება, რომელიც შლის ცარიელ საქაღალდეს. იგი ვერ წაშლის იმ შემთხვევაში თუ საქაღალდეში არსებულია დოკუმენტები, ამ შემთხვევაში გამოიყენება ბრძანება rm.

## მაგალითი 
```bash
$ rmdir papka
```

## რესურსები ინტერნეტში 
*  rmdir The program's manpage
*  – Commands & Utilities Reference, The Single UNIX® Specification, Issue 7 from The Open Group

კატეგორია:იუნიქსი
კატეგორია:სტანდარტული იუნიქსის პროგრამები
კენიის მოსახლეობა

მინი|200 px|ერთ-ერთი კენიელი ტომი (მაასაი)
[მინი|200 px|[კენია|კენიის რუკა]]
მინი|200 px|კენიელი მეომარი
**კენიის მოსახლეობა** — ტერმინი, რომლითაც აღინიშნება აფრიკის ერთ-ერთი ქვეყნის — კენიის მოსახლეობა. კენიის მოსახლეობა შეადგენს 45 მილიონ ადამიანს (2014 წლის მინაცემები). 
* შობადობა 37 ყოველ 1 000 ადამიანზე. 
* ახალშობილთა სიკვდილიანობა 55 ადამიანი 1000 ადამიანზე. 
* სიცოცხლის საშუალო ხანგრძლივობა შეადგენს 58 წელს. 

## კენიის მოსახლეობა წლების მიხედვით 
## 5 უდიდესი ქალაქი (2010) 
# ნაირობი — 3 246 000
# მომბასა — 918 000
# ნაკურუ — 275 000
# ელდორეტი — 252 000
# კისუმუ — 231 000

## რესურსები ინტერნეტში 
*cia.gov 
*populstat.info

კატეგორია:კენია
ნახევარმთვარე

thumb|upright|ნახევარმთვარის მაგალითი
thumb

**ნახევარმთვარე** — ერთ-ერთი სიმბოლო ჰერალდიკაში და მთავარი სიმბოლო ისლამში.  ნახევარმთვარე, მთვარის ნამგალი - სახვით ხელოვნებაში ფორმა,  რომელიც შედგება ორი წრის რკალისა ან ოვალებისგან, რომლებსაც აქვთ ურთიერთშეხების ორი წერტილი. ინგლისურ და კანადურ ჰერალდიკაში ნახევარმთვარე აღნიშნავს მეორე, უმცროს შვილს. ნახევარმთვარე და ვარსკვლავი ითვლება ისლამის მთავარ სიმბოლოდ. 

## იხილეთ აგრეთვე
* მთვარე
* ნამგალი

## რესურსები ინტერნეტში 
* MathWorld article on geometric «Lune»
* Worldwide Moon Sighting Reports 
* The origin of the Islamic crescent 
* MathWorld article on geometric «Lune»

კატეგორია:სიმბოლოები
კატეგორია:მთვარე
ნათელხილვა

**ნათელხილვა**, *ნათელმხილველობა* — სავარაუდოდ არის ადამიანის ზებუნებრივი უნარი, რის დახმარებითაც ექსტრასენსი იღებს ინფორმაციას მეცნიერებისთვის უცნობი არხებით. ნათელმხილევლები ადასტურებენ, რომ ისინი იღებენ ინფორმაციას გამოსახულების სახით, ესმით ხმები, ხედავენ აგრეთვე ასოებს, წინასწარმეტყველობენ, მუშაობენ აურასთან და ადამიანის ბიოველთან.

ნათელხილვა მჭიდროდაა დაკავშირებული ექსტრასენსორიკასთან, ტელეპატიასთან სა მედიუმიზმთან. 

**პროსკოპია** — ნათელხილვის განშტოება. პროსკოპები თავს წინასწარმეტყველებად თვლიან.

ხშირად ნათელხილვის თვითმარქვიები და შარლატანები იყენებენ. 

## იხილეთ აგრეთვე 
* ჯუნა
* ვანგა
* ვოლფ მესინგი

კატეგორია:პარაფსიქოლოგია
კატეგორია:ექსტრასენსორიკა
კატეგორია:მისტიკა
კატეგორია:ოკულტიზმი
ტალღა კლდე

მინი|მარჯვნივ|200px|ტალღა კლდე
**ტალღა კლდე** – კლდის ბუნებრივი ფორმა დასავლეთ ავსტრალიაში, ალბანიდან პერთისაკენ მიმავალ გზაზე, პატარა ქალაქ ჰიდენთან . მისი სიმაღლე 15 მეტრია. გადაჭიმულია 110 მეტრზე. მისი ასაკი 270 მილიონი წელია.
ნენები

მინი|ნენელი ბავშვი
**ნენები** — სამოედური ხალხი, მცხოვრები ჩრდილოეთ ყინულოვანი ოკეანის ნაპირებიდან ტაიმირის ნახევარკუნძულამდე. ჩვ. წ. პირველ ათასწლეულში მოახდინეს მიგრაცია ციმბირის ტერიტორიიდან თანამედროვე განსახლების არეალში. 

რუსეთის ჩრდილოეთის მკვიდრი მოსახლეობიდან ნენელები ყველაზე მრავალრიცხოვანნი არიან. 2002 წლის აღწერით რუსეთში ცხოვრობდა 41 302 ნენთა, რომელთაგან 27 000 ცხოვრობდა იამალ-ნენთა ავტონომიურ ოკრუგში.

ტრადიციულად ნენელები ავრცელებენ ირმებს. იამალის ნახევარკუნძულზე ათასობით ნენელი ირმის მაშენებელია, რომლებსაც ჰყავთ 500 000 ირემი. მათი უმრავლესობა მომთაბარე ცხოვრებას ეწევა.

რუსეთის ორი ავტონომიური რეგიონების სახელი ახსენებს ნენელებს როგორც ძირითად მოსახლეობას (ნენთა და იამალ-ნენთა).

არსებობს ნენელთა ორი ტომი — ტუნდრული და ტყისა. ნენთა უმრავლესობა ტუნდრელია. ისინი ცხოვრობენ ორ ავტონომიურ რეგიონში. ტყის ნენლთა რიცხვია 1500 ადამიანი.

## სქოლიო 
კატეგორია:აზიის ხალხები
კატეგორია:ნენთა ავტონომიური ოკრუგი
კატეგორია:იამალ-ნენთა ავტონომიური ოკრუგი
კატეგორია:ეთნიკური ჯგუფები
სენტ-ჯორჯესი

**სენტ-ჯორჯესი** () – გრენადის დედაქალაქი, მოსახლეობა 7500 ადამიანი (1999 წელი), ქალაქის აგლომერაციაში ცხოვრობს 33 000 ადამიანი. ქალაქის სიახლოვეს მდებარეობს ძველი ჩამქრალი ვულკანი, სენტ-ჯორჯესს გააჩნია საკუთარი ნავსადგური, რომელსაც ნალისებრი ფორმა აქვს.

ქალაქი არის პოპულარული ტურისტული ადგილი, რაც იზიდავს ათასობით ტურისტს. იგი მნიშვნელოვნად განვითარდა ბოლო წლების განმავლობაში, ქალაქს გააჩნია მდიდარი ისტორია, კულტურა და ბუნებრივი სილამაზე. აქ არის ქვეყნის მთავარი უნივერსიტეტი — სენტ-ჯორჯესი.

## ისტორია 
სენტ-ჯორჯესი აშენებულია ფრანგების მიერ 1650 წელს. ქალაქში აშენებული სახლების უმრავლესობის სახურავი წითელი ფერის იყო. 1771 წელს აქ მოხდა დიდი ხანძარი, რამაც სახლების უმრავლესობა გაანადგურა. უკვე მოგვიანებით ეს ტერიტორია დიდი ბრიტანეთის შემადგენლობაში შევიდა.

## ლიტერატურა 
* "Grenada Vacations Caribbean Travel - Grenada St. George Grenada Holidays." Caribbean Vacations - Official Site of the Caribbean. 2011. Web. 3 Mar. 2011.
* "Virtual Tourist. "Saint George Hotels." Virtual Tourist. 2011. Web. 3 Mar. 2011.
* AAA. Caribbean Travel Book: Including Bermuda. Heathrow, FA,: AAA, 2001. Print.
* Ins & Outs of St. Vincent and the Grenadines. 2004 ed. St. Thomas, Barbados: Miller, 2004. Print.
* Martinique, Petit. "Grenada." Travellers Guide. 2003. Map
* Quashie, Lesley. "The Festivals of St. Vincent & he Grenadines." Ins & Outs of St. Vincent and the Grenadines. 2004 ed. St. Thomas, Barbados: Miller, 2004. 8-10. Print.

## რესურსები ინტერნეტში 
* Images of St. George's

კატეგორია:გრენადის ქალაქები
კატეგორია:კარიბის ზღვის აუზის ქვეყნების დედაქალაქები
Get Ready (New Order-ის ალბომი)

***Get Ready*** () — ინგლისური როკ-ჯგუფ New Order-ის მეშვიდე სტუდიური ალბომი, გამოცემული 2001 წელს. იგი გამოვიდა ჯგუფის შემოქმედებაში რამდენიმე წლის პაუზის შემდეგ.

ალბომი ეძღვნება რობ გრეტონს, ჯგუფების Joy Division და New Order მენეჯერს, რომელიც 1999 წელს გარდაიცვალა.

ალბომის გარეკანის ავტორები არიან პიტერ სევილი და ჰოვარდ უეიკფილდი. მოდელი არის ნიკოლეტ კრებიცი.

2009 წელს კომპოზიცია Slow Jam გამოყენებული იქნა კომპანიის Visa სარეკლამო კამპანიაში.

## სიმღერების სია
## პერსონალი
* ბერნარდ სამნერი – ვოკალი, გიტარები, სინთეზატორები, პროგრამირება, მელოდიკა
* ჯილიენ გილბერტი – სინთეზატორები, პროგრამირება, გიტარები
* პიტერ ჰუკი – 4 და 6 სიმებიანი ბას-გიტარა, სინთეზატორები, პროგრამირება
* სტივენ მორისი – დასარტყმელი საკრავები, სინთეზატორები, პროგრამირება
* დოუნ ზი – დამატებითი ვოკალი

## ჩარტები
### ყოველკვირეული ჩარტები
### სინგლები
## სერტიფიცირება
## რესურსები ინტერნეტში
*

## სქოლიო 
კატეგორია:New Order-ის ალბომები
კატეგორია:2001 წლის ალბომები
კატეგორია:London Records-ის ალბომები
კატეგორია:Reprise Records-ის ალბომები
მაგნუს II ერიქსონი

მინი|მაგნუს II ერიქსონი
**მაგნუს II ერიქსონი**, *მაგნუს ერიქსონი* (დ. 1316 — გ. 1 დეკემბერი, 1374) — შვედეთის მეფე, მაგნუს ლადულოსის შვილიშვილი.

სამი წლისას ნორვეგიის ტახტი ერგო სამკვიდროდ, თუმცა შვედეთის ტახტზე დასვეს. მაგნუსის მეფობისას  ქვეყნის სალაროს დიდი ზარალი მიადგა მისი და კარის მკვიდრთა მდიდრული ცხოვრების შედეგად. 1338 წელს შვედურ არისტოკრატიას უკმაყოფილების ტალღამ გადაუარა, რაც განსაკუთრებული სიმწვავით ნორვეგიაში გამოვლინდა. სწორედ ნორვეგიაში 1343 წელს ტახტზე მისი ვაჟი ჰოაკინი აიყვანეს.

1344 წელს მაგნუსის მეორე ვაჟი შვედეთის ტახტის მემკვიდრედ აკურთხეს. მაგნუს II-მ ესტლანდიისა და ლივონიის ხელში ჩაგდება რამდენიმეჯერ სცადა, თუმცა უშედეგოდ. ნოვგოროდში გერმანელი ვაჭრების შევიწროვებამ მაგნუსს ჰანზელებთან შეტაკებები მოუტანა. მეფესა და ქალაქებს შორის შუამავლად ჰერცოგი ალბრეხტ მაკლენბურგი გამოდიოდა.

## ლიტერატურა
კატეგორია:შვედეთის მეფეები
კატეგორია:დაბადებული 1316
კატეგორია:გარდაცვლილი   1  დეკემბერი
კატეგორია:გარდაცვლილი 1374
ბრიტანეთის ანტარქტიდული ტერიტორია

**ბრიტანეთის ანტარქტიდის ტერიტორია** (**ბატ**) () — გაერთიანებული სამეფოს 14 ზღვისიქითა ტერიტორიიდან ერთი-ერთი, რომელიც ანტარქტიდაში მდებარეობს დასავლეთის გრძედის 20°-დან 80°-მდე და სამხრეთის განედის 60°-ის სამხრეთით. მისი ფართობია — 1 709 400 კმ².

ბრიტანეთის ანტარქტიდის ტერიტორიას ესაზღვრება არგენტინის და ჩილეს ანტარქტიდული ტერიტორიები. აქ ხორციელდება დიდი ბრიტანეთის კვლევები ანტარქტიდაზე.

დიდმა ბრიტანეთმა ამ ტერიტორიაზე პრეტენზიების წამოყენება დაიწყო 1908 წლიდან. დღეისათვის ბრიტანეთის ანტარქტიდის ტერიტორიაში შედის: სამხრეთ შეტლანდის კუნძულები, სამხრეთი ორკნეის კუნძულები, ანტარქტიდის ნახევარკუნძული, უედელის ზღვის სანაპირო, ასევე ანტარქტიდის მიწები, რომლებიც მდებარეობენ სამხრეთით, თითქმის სამხრეთ პოლუსამდე.

ანტარქტიდის შესახებ შეთანხმების თანახმად, რომელსაც ხელი მოეწერა 1959 წლის 1 დეკემბერს ვაშინგტონში და ძალაში შევიდა 1961 წლის 23 ივნისს, პრეტენზიები ტერიტორიაზე, რომელიც მდებარეობს სამხრეთი განედის 60°-ის სამხრეთით, უვადოდ გაყინულია. კერძოდ, აკრძალულია მათი გაფართოება, რეგიონის მილიტარიზაცია და სასარგებლო წიაღისეულის მოპოვება, მაგრამ არც ერთ ქვეყანას არ ეკრძალება სამეცნიერო გამოკვლევების ჩატარება.

ხელმოწერილი შეთანხმების IV სტატიის საფუძველზე დიდმა ბრიტანეთმა შეინარჩუნა პრეტენზიები ამ ტერიტორიაზე. ამავე დროს ბრიტანეთის ანტარქტიდის ტერიტორიის ნაწილი კვეთს ტერიტორიებს, რომელზეც პრეტენზიები გააჩნიათ არგენტინას და ჩილეს, და რომლებსაც შესაბამისად ჰქვიათ: არგენტინის ანტარქტიკა და ჩილეს ანტარქტიდული ტერიტორია.

ანტარქტიდის ნახევარკუნძული ახლომდებარე კუნძულებით — ანტარქტიკაში ყველაზე მისაღები ადგილია ადამიანისთვის კლიმატიკური კუთხით, ამიტომ სამეცნიერო პოლარული სადგურების მაცხოვრებლებმა ზაფხულში (დეკემბერი-თებერვალი) შეიძლება მიაღწიონ დაახლოებით 3 ათას ადამიანს, ამასთან მათი უმრავლესობა არ არის დიდი ბრიტანეთის მოქალაქე. ზამთარში მაცხოვრებლების რაოდენობა კლებულობს 500—700 ადამიანამდე. მუდმივი მოსახლეობა, როგორც მთელ ანტარქტიდაში, არ არსებობს. ტურიზმი გავრცელებულია მხოლოდ ზაფხულში.

ბრიტანეთის ანტარქტიდა ფართედაა წარმოდგენილი ანტარქტიკის ფილატელიაში.

## იხილეთ აგრეთვე 
*ავსტრალიის ანტარქტიდული ტერიტორია
*როსის ტერიტორია
*მერი ბერდის მიწა
*ცეცხლოვანი მიწის არქიპელაგი

## რესურსები ინტერნეტში 
*British Antarctic Territory at UK Foreign Office
*British Antarctic Survey

## სქოლიო
კატეგორია:დიდი ბრიტანეთის ზღვისიქითა ტერიტორიები
კატეგორია:ქვეყნები ანბანის მიხედვით
ალბრეხტ მაკლენბურგი

**ალბრეხტ მაკლენბურგი** (; დ. დაახლოებით 1340, მაკლენბურგი — გ. 1412, დობერანის მონასტერი) — შვედეთის მეფე 1363—1389 წლებში, მაკლენბურგის ჰერცოგი 1384—1412 წლებში როგორც **ალბერტ III**.

მიუხედავად იმასა, რომ დასავლეთი შვედეთის უმეტესობა მას მხარს არ უჭერდა მან შეძლო შვედეთის ტახტი 19 წლის განმავლობაში შეენარჩუნებინა. მან სტოკჰოლმში მხარდაჭერა საბოლოოდ მას შემდეგ დაკარგა რაც 1389 წელს დიდ მიწათმფლობელებს მიწები ჩამოართვა. მიწების და სიმდიდრის დაკარგვის შემდეგ შვედეთის რეგენტის საბჭომ დახმარებისთვის მიმართა მარგარიტა დანიელს. მარგარიტამ დასახმარებლად იმავე წლის თებერვალში ჯარი გააგზავნა, რომელმაც ალბრეხტის მომხრეები ასლეს ბრძოლაში (*slaget vid Åsle*) დაამარცხა. ალბრეხტი შეიპყრეს და სკონეში ლინდოლმენის ციხე-სიმაგრეში 6 წლით ჩასვეს. ციხიდან ის 1395 წელს გამოუშვეს იმ პირობით, რომ სამი წლის განმავლობაში ის ან დატოვებდა სტიკჰოლმს ან მარგარიტას სანაცვლოდ დიდ თანხას გადაუხდიდა. სამი წლის შემდეგ, 1398 -ში ალბერტმა თანხის გადახდას სტოკჰოლმის დატოვება არჩია.

ალბრეხტი 1412 წელს გარდაიცვალა და დასაფლავებულია მაკლენბურგის საგრაფოში კერძოდ დობერანის მონასტერში.

## წინაპრები 

## ლიტერატურა 
* Nordberg, Michael *I kung Magnus tid.* (Stockholm: Norstedts, 1995) ISBN 978-9-119-52122-4
* *Den svenska historien: Medeltid 1319–1520.* (Stockholm: Bonniers, 1966) p.&nbsp;74–83
* Hagen, Ellen *Margareta - Nordens drottning.* (Stockholm: Saxon & Lindströms förlag, 1953)
* Larsson, Lars-Olof  *Kalmarunionens tid.* (Stockholm: Prisma, Andra upplagan 1997) ISBN 91-518-4217-3

კატეგორია:შვედეთის მეფეები
კატეგორია:გარდაცვლილი 1412
კატეგორია:XIV საუკუნის ევროპის მონარქები
კატეგორია:დამხობილი მონარქები
როჯერ ტეილორი

**როჯერ მედოუზ-ტეილორი** (; დ. 26 ივნისი, 1949, კინგს-ლინი, გაერთიანებული სამეფო)  —  ბრიტანელი მუსიკოსი, კომპოზიტორი, მულტი-ინსტრუმენტალისტი და მომღერალი. ყველაზე მეტად იგი ცნობილია როგორც ბრიტანული როკ-ჯგუფ Queen-ის დრამერი და თანმხლები ვოკალისტი. როგორც დრამერი იგი ცნობილია მისი უნიკალური ხმით და ითვლება 1970-80 წლების ერთ-ერთ ყველაზე გავლენიან როკ დრამერად. როგორც კომპოზიტორი, ტეილორი მის ჯგუფს სიმღერებით მათი პირველივე ალბომებიდან ამარაგებდა - სულ ცოტა - ერთი სიმღერით თითო ალბომში.

ახალგაზრდობაში როჯერი ხშირად მღეროდა საკუთარი სიმღერების მთავარ პარტიას. ტეილორს დაწერილი აქვს ჯგუფის ცნობილი სიმღერები — „Radio Ga Ga“, „A Kind of Magic“, „The Invisible Man“ და „These Are the Days of Our Lives“. იგი უკრავს უამრავ ინსტრუმენტზე გიტარის, ბასის და სინთეზატორის ჩათვლით. უკანასკნელ სოლო ალბომზე მხოლოდ იგი მღეროდა და უკრავდა ყველა ინსტრუმენტზე.

1980-იან წლებში ტეილორმა Queen-თან პარალელურად შექმნა ჯგუფი The Cross, სადაც იგი იყო ვოკალისტი და რითმ - გიტარისტი.

2005 წელს გაერთიანებულ სამეფოში, Planet Rock Radio -ს მიერ ჩატარებულ გამოკითხვაში არჩეულ იქნა მე-8 დრამერად კლასიკური როკ-მუსიკის ისტორიაში. „The Sunday Times“ ინფორმაციით კი იგი 2009 წლისთვის ფლობდა 65 მილიონ ფუნტს.

## დისკოგრაფია 
### ალბომები 
* *Fun in Space* (1981)
* *Strange Frontier* (1984)
* *Happiness?* (1994)
* *Electric Fire* (1998)
**Fun on Earth* (2013)

## რესურსები ინტერნეტში 
*ოფიციალური საიტი
*Rogersmeadows.com – როჯერისა და მისი მუსიკის ანალიზი

კატეგორია:ინგლისელი მუსიკოსები
კატეგორია:დაბადებული 26 ივნისი
კატეგორია:დაბადებული 1949
კატეგორია:Queen-ის წევრები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ცოცხალი ადამიანები
ვალდესის ნახევარკუნძული

**ვალდესი** () — ნახევარკუნძული არგენტინის ატლანტიკურ სანაპიროზე. ფართობი – 3625 კმ². კუნძულის დიდი ტერიტორია დაუსახლებელია. კუნძულზე რამდენიმე მარილიანი ტბა, რომელთაგანაც უდიდესი მდებარეობს ზღვის დონიდან 40 მეტრით ქვემოთ. ესაა სამხრეთ ამერიკაში ყველაზე დაბალი წერტილი.

1999 წელს ნახევარკუნძული შეიტანეს  იუნესკოს მსოფლიო მემკვიდრეობის ძეგლების სიაში, თავისი განუმეორებელი და მდიდარი ფაუნის გამო. 

კუნძულის სანაპიროზე მდებარეობს ზღვის ძუძუმწოვრების კოლონიები, როგორიცაა სამხრეთის ზღვის სპილო (Mirounga leonina) და ყურებიანი სელაპი (Otariidae). ნუევოს ყურეში გვხვდება სამხრეთის ვეშაპი (Eubalaena australis). 

File:Southern right whale7.jpg
File:Tail of a whale near Valdes Peninsula.jpg
File:Halbinsel Valdes Pinguine.jpg

## იხილეთ აგრეთვე
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
* ვალდესის ნახევარკუნძული

კატეგორია:მსოფლიო მემკვიდრეობის ძეგლები არგენტინაში
კატეგორია:არგენტინის ნახევარკუნძულები
პინტურასის ხეობა

მინი|მარჯვნივ|250px|პინტურასის ხეობა
**პინტურასის ხეობა** () — ხეობა არგენტინაში. მდებარეობს 160 კმ მანძილზე ქალაქ პერიტო-მორენოდან. ხეობაში მდებარეობს არგენტინაში და მთელ მსოფლიოში ყველაზე ცნობილი ხელების გამოქვაბული კუევა-დე-ლას-მანოსი, უძველესი კლდეში ნაკვეთი ხელოვნების ნიმუში, რომელიც თარიღდება ძვ. წ. IX ათასწლეულით. ხეობაში გადის მდინარე პინტურასი. 

კატეგორია:არგენტინის გეოგრაფია
პინტურასი (მდინარე)

**პინტურასი** () – მდინარე არგენტინის  სამხრეთ ნაწილში პატაგონიაში. მიედინება პინტურასის ხეობაში.  კუევა-დე-ლას-მანოსის გამოქვაბულთან. 

1999 წელს გამოქვაბული შეიტანეს  იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* არგენტინის მდინარეების სია
* იუნესკოს მსოფლიო მემკვიდრეობის ძეგლები არგენტინაში

კატეგორია:მსოფლიო მემკვიდრეობის ძეგლები არგენტინაში
კატეგორია:არგენტინის მდინარეები
Google Translate

**Google Translate** — Google-ის ვებ-სერვისი, რომელიც განკუთვნილია ტექტის ნაწილის ან საიტის თარგმნისთვის სხვა ენაზე. სისტემას აქვს აგრეთვე ფუნქცია, რომელიც ახმოვანებს ტექსტს. Google Translate-ში მხარდაჭერილია 133 ენა, მათ შორისაა ქართული.

## მხარდაჭერილი ენები 
* აზერბაიჯანული ენა
* აიმარა (ენა)
* ალბანური ენა
* ამჰარული ენა
* არაბული ენა
* ასამური ენა
* აფრიკაანსი
* ბამანა
* ბასკური ენა
* ბელარუსული ენა
* ბენგალური ენა
* ბერძნული ენა
* ბირმული ენა
* ბოსნიური ენა
* ბოჯპური
* ბულგარული ენა
* გალისიური ენა
* გერმანული ენა
* გუარანის ენა
* გუჯარათული ენა
* დანიური ენა
* დასავლეთფრიზული ენა
* დოგრი
* ებრაული ენა
* ევე (ენა)
* ესპანური ენა
* ესპერანტო
* ესტონური ენა
* ვიეტნამური ენა
* ზულუ (ენა)
* თათრული ენა
* თურქმენული ენა
* თურქული ენა
* იავური ენა
* იაპონური ენა
* იგბო (ენა)
* იდიში
* ილოკური ენა
* ინგლისური ენა
* ინდონეზიური ენა
* იორუბა (ენა)
* ირლანდიური ენა
* ისლანდიური ენა
* იტალიური ენა
* კანადა (ენა)
* კატალანური ენა
* კონკანი (ენა)
* კორეული ენა
* კორსიკული ენა
* კოსა (ენა)
* კრიო
* ლათინური ენა
* ლაოსური ენა
* ლატვიური ენა
* ლიეტუვური ენა
* ლინგალა
* ლუგანდა
* ლუქსემბურგული ენა
* მაიტილი
* მაკედონური ენა
* მალაგასიური ენა
* მალაიალამური ენა
* მალაიური ენა
* მალდივური ენა
* მალტური ენა
* მანიპურული ენა
* მაორი ენა
* მარათული ენა
* მიზო (ენა)
* მონღოლური ენა
* ნეპალური ენა
* ნიანჯა
* ნიდერლანდური ენა
* ნორვეგიული ენა
* ორია (ენა)
* ორომო (ენა)
* პენჯაბური ენა
* პოლონური ენა
* პორტუგალიური ენა
* პუშტუ
* რუანდა (ენა)
* რუმინული ენა
* რუსული ენა
* სამოური ენა
* სამხრეთი კეჩუა
* სამხრეთი სოთო
* სანსკრიტი
* სებუანური ენა
* სერბული ენა
* სინდჰი ენა
* სინჰალური ენა
* სლოვაკური ენა
* სლოვენური ენა
* სომალი ენა
* სომხური ენა
* სპარსული ენა
* სუაჰილი ენა
* სუნდური ენა
* ტაი ენა
* ტამილური ენა
* ტაჯიკური ენა
* ტელუგუ ენა
* ტიგრინია
* ტსონგა (ენა)
* უელსური ენა
* უზბეკური ენა
* უიღურული ენა
* უკრაინული ენა
* უნგრული ენა
* ურდუ ენა
* ფილიპინური ენა
* ფინური ენა
* ფრანგული ენა
* ქართული ენა
* ქმერული ენა
* ქურთული ენა (კურმანჯი)
* ქურთული ენა (სორანი)
* ყაზახური ენა
* ყირგიზული ენა
* შვედური ენა
* შონა (ენა)
* შოტლანდიურ-გელური ენა
* ჩეხური ენა
* ჩვი
* ჩინური ენა (გამარტივებული)
* ჩინური ენა (ტრადიციული)
* ჩრდილოეთი სოთო
* ხორვატული ენა
* ჰავაიური ენა
* ჰაიტიური კრეოლი
* ჰაუსა (ენა)
* ჰინდი ენა
* ჰმონგი

## რესურსები ინტერნეტში
* ოფიციალური საიტი

## სქოლიო
კატეგორია:Google-ის სერვისები
კატეგორია:2006 წელს დაარსებული საიტები
კატეგორია:2006 წელს წარმოდგენილი პროდუქტები
საფურა ალიზადე

**საფურა** (**საფურა ალიზადე**) (; დ. 20 სექტემბერი, 1992, ბაქო) — აზერბაიჯანელი მომღერალი. არის ევროვიზიის სიმღერის კონკურსი 2010 წლის კონკურსანტი აზერბაიჯანიდან სიმღერით „Drip Drop“, საერთო ჯამში მე-5 ადგილი დაიკავა. სიმღერამ დიდი წარმატება მიაღწია ჰიტ-აღლუმებში. საფურამ Lady Gaga-სა და Ke$ha-ს გაუსწრო ბულგარულ ჩარტებში.

## რესურსები ინტერნეტში 
*საფურას გვერდი ევროვიზიის საიტზე

კატეგორია:დაბადებული 20 სექტემბერი
კატეგორია:დაბადებული 1992
კატეგორია:ბაქოში დაბადებულები
კატეგორია:აზერბაიჯანელი ქალი მომღერლები
კატეგორია:აზერბაიჯანელი პოპ-მუსიკოსები
კატეგორია:ევროვიზიის კონკურსანტები
კატეგორია:ცოცხალი ადამიანები
კოსმოსი (საიდუმლო მასალები)

**კოსმოსი** (Space) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მეცხრე ეპიზოდი, რომელიც ეთერში გავიდა 1993 წლის 12 ნოემბერს.

## სიუჟეტი 
მალდერს და სკალის ხვდება მიშელ ჯენერო, კოსმოსური ხომალდების მართვის ცენტრიდან. იგი მათ ამცნობს უცნაური ამბის შესახებ, რომელიც ერთ-ერთ კოსმოსურ შატლზე მოხდა - მოულოდნელ ტექნიკურ სირთულეზე. გამოძიების მსვლელობისას დადგინდება, რომ კოსმონავტებს ხელს უშლის გარკვეული ფორმის მქონე აჩრდილი.

## რესურსები ინტერნეტში
*

კატეგორია:საიდუმლო მასალების ეპიზოდები (სეზონი 1)
ლევან ხარანაული

**ლევან ბესიკის ძე ხარანაული** (დ. 29 სექტემბერი, 1963, თბილისი) — ქართველი მხატვარი.

## ბიოგრაფია 
ლევან ხარანაული დაიბადა 1963 წლის 29 სექტემბერს, თბილისში.

მშობლები: დამანა მელიქიშვილი, ბესიკ ხარანაული.

მეუღლე – ლელა სულაკაური (დაბადებული 1967 წ.).

შვილები: მარიამი (1988), ქიტო (1990), ბესიკი (1992), გიორგი (1997), ელენე (2002), ფეფო (2005), მართა (2009).

1986 წელს დაამთავრა თბილისის სახელმწიფო სამხატვრო აკადემიის ფერწერის ფაკულტეტი.

გამოფენებში მონაწილეობს 1983 წლიდან.

1988 წელს მთავარი როლი ითამაშა გოდერძი ჩოხელის ფილმში „აღდგომის ბატკანი“.

## გამოფენები
* გალერეა "ვერნისაჟი", თბილისი, საქართველო – 2009 წ.

* გალერეა "ვერნისაჟი", თბილისი, საქართველო – 2007 წ.

* საფრანგეთი – 1999 წ.

* გალერეა "TMS", თბილისი, საქართველო – 1998 წ.

* ბოლონია, იტალია – 1998 წ.

* ბოლონია, იტალია – 1996 წ.

* "ძველი გალერეა", თბილისი, საქართველო – 1993 წ.

* თიანეთი, საქართველო – 1987 წ.

* თიანეთი, საქართველო – 1980 წ.

## ილუსტრირებული წიგნები
* ბესიკ ხარანაული "ლექსები, პოემები", რედაქტორი ნ. ინასარიძე, გამომცემლობა "საქართველო", თბ. 1991 წ.
* ბესიკ ხარანაული "ლექსები (1992-2002)", რედაქტორი გივი ალხაზიშვილი, მხატვარი ლევან ხარანაული, თბ. "მერანი" 2002
* მარიამ ხუცურაული "სანათას წიგნი", რედაქტორი მიხო მოსულიშვილი, გამომცემლობა "საარი", თბ. 2009 წ.
* გოდერძი ჩოხელი "ბინდისფერი ხეობიდან ცამდე", რედაქტორი მიხო მოსულიშვილი, გამომცემლობა "გრიგოლ ხანძთელის სახელობის ფონდი", თბ. 2013 წ. ISBN 978-9941-0-5805-9

## მისი ნამუშევრები დაცულია
* სენტ ისაიას (Saint Isaiah) გალერეაში, იტალია.

* საქართველოს ეროვნულ გალერეაში.

* თბილისის მხატვრის სახლში.

კერძო კოლექციებში - გერმანიაში, საფრანგეთში, ესპანეთში, ლუქსემბურგში და საქართველოში.

## ჯილდოები
* თბილისის საკრებულოს ლიტერატურული პრემია "გალას" ლაურეატი, როგოროც "წიგნის მხატვრობის საუკეთესო ავტორი" ბავშვებისთვის ადაპტირებული "დონ კიხოტის" ილუსტრაციებისათვის – 2007 წ.

## რესურსები ინტერნეტში
* ხაწირზე ღრუბლები დადიან მალაყით (მხატვრის ციკლი)
* სოფლის თავს მსახლობელისა
* ინტერვიუ ლევან ხარანაულთან
* სტუმრად ლევან ხარანაულთან
* ,,გალას’’ დაჯილდოების ცერემონიალი 
* "აღდგომის ბატკანი" 
* სისხლის ყივილი
* Kharanauli Levan 

## სქოლიო
კატეგორია:ქართველი მხატვრები
კატეგორია:დაბადებული 1963
კატეგორია:გალას პრემიის ლაურეატები
კატეგორია:დაბადებული 29 სექტემბერი
აჭარის სახელმწიფო მუზეუმი

**აჭარის სახელმწიფო მუზეუმი** – არის მუზეუმი ბათუმში, საქართველო. დაარსდა 1908 წელს.

მუზეუმში დაცულია ძვ. წ. XII – IX სს.-ის, აგრეთვე VII - IV სს.-ის უნიკალური არქეოლოგიური მასალები: ანტიკური პერიოდის ბერძნული შავლაკიანი კრატერი, გრავირებული ცულები, ბრინჯაოს ვერძი, გონიოს განძი - ინტალიო აფროდიტესა და ეროსის გამოსახულებით, I-II სს.-ს ოქროს ჭედური ფიალა, ბადროს მტყორცნელის ოქროს ფიგურა, ოქროს სარტყლის ფრაგმენტები, გულსაკიდები ჰელიოსისა და სტილიზებული გამოსახულებებით, სხვადასხვა მასალისგან დამზადებული მძივები, კილიტები, გულსაბნევი, საკულტო დანიშნულების სკულპტურები (ბრინჯაო), სკივრის მორთულობის ფრაგმენტი მუხის ფოთლებისა და ნაყოფის გამოსახულებით; აგრეთვე: ბუნების იშვიათი ძეგლები (მათ შორის 25 მლნ. წლის გაქვავებული ხე), XIX-XX სს-ის მიჯნის ეთნოგრაფიული, ხალხური და გამოყენებითი ხელოვნების ნიმუშები, ხელნაწერები, სახვითი ხელოვნების ნიმუშები.

## რესურსები ინტერნეტში 
კატეგორია:კულტურული მემკვიდრეობის ძეგლები ბათუმში
კატეგორია:ბათუმის მუზეუმები
კატეგორია:1908 წელს დაარსებული მუზეუმები
კატეგორია:მუზეუმები ანბანის მიხედვით
უნგრული რუნები

**უნგრული რუნები, ძველი უნგრული დამწერლობა** () — ძველი ევროპული დამწერლობა, რომელიც ძველი იტალიური ანბანის უნგრულ ენაზე ტრანსკრიფციაში  გამოიყენებოდა. სახელწოდება მომდინარეობს იმ მსგავსების გამო, რომელიც უნგრულ რუნებს ძველ გერმანიკულ რუნებთან აქვთ, თუმცა ეს ამ ორი დამწერლობის ნათესაობაზე არ მეტყველებს.

 
*უნგრული რუნების ერთ–ერთი ვარიანტი. ასოთა ტრანსკრიფცია შეესაბამება თანამედროვე უნგრული ენის ორთოგრაფიას.*

უნგრული რუნები შესაძლოა ენათესავებოდეს თურქულ რუნებს (ორხონი). იწერება მარჯვნიდან მარცხნივ.

## ლიტერატურა 
* Gábor Hosszú (2011): *Heritage of Scribes. The Relation of Rovas Scripts to Eurasian Writing Systems.*  First edition. Budapest: Rovas Foundation, ISBN 978-963-88437-4-6, fully available from Google Books at http://books.google.hu/books?id=TyK8azCqC34C&pg=PA177
*  Edward D. Rockstein: "The Mystery of the Székely Runes", *Epigraphic Society Occasional Papers*, Vol. 19, 1990, pp.&nbsp;176–183.

## რესურსები ინტერნეტში 
*დეტალური წარმოდგენა ინგლისურად, თეზები ისტორიასთან დაკავშირებით 
*მცირე წარმოდგენა ინგლისურად, მაგალითები

კატეგორია:დამწერლობები
აჭარის ხელოვნების სახელმწიფო მუზეუმი

**აჭარის ხელოვნების სახელმწიფო მუზეუმი** — მუზეუმი საქართველოში, ქალაქ ბათუმში.

მუზეუმში დაცულია ცნობილ ქართველ და უცხოელ მხატვართა ფერწერული ტილოები (ნიკო ფიროსმანი, დავით კაკაბაძე, ლადო გუდიაშვილი, ელენე ახვლედიანი, შტეფან ბაკალოვიჩი, ზომერი, ა. ტერნი, რუსუდან ფეტვიაშვილი, ნიკოლოზ იგნატოვი, ა. ზანკოვსკი, გოგი წერეთელი და სხვა), გრაფიკული (ნ. ჭურღულია, ლ. ზამბახიძე და სხვა) ნამუშევრები, კერამიკის, ხის, მინის, ჭედურობის, გობელენის ნიმუშები, სკულპტურა (ე. ფანტარელის „ნიმფა და პატარა ფავნი”,  გ. ოჩიაურის „პორტრეტი“ და სხვა).

## რესურსები ინტერნეტში 
კატეგორია:ბათუმის მუზეუმები
კატეგორია:კულტურული მემკვიდრეობის ძეგლები ბათუმში
კატეგორია:1988 წელს დაარსებული მუზეუმები
კატეგორია:მუზეუმები ანბანის მიხედვით
Amesoeurs

**Amesoeurs** — ფრანგული შუგეიზინგ/პოსტ ბლეკ-მეტალ ჯგუფი, რომელიც ჩამოყალიბდა ბანოლ-სიურ-სეზში, საფრანგეთში 2004 წლის ზაფხულში. ჯგუფი შექმნეს გიტარისტმა და ვოკალისტმა ნეიჯიმ, ბასისტმა და ვოკალისტმა ოდრი სილვეინმა და გიტარისტმა ფურსი ტეისიერმა. ჯგუფი დაიშალა 2009 წელს.

## ისტორია 
ჯგუფმა შექმნიდან ცოტა ხანში რამდენიმე სიმღერა ჩაწერა და კონცერტიც ჩაატარა. მალევე ფურსი ტეისიერმა გადაწყვიტა დაეტოვებინა ჯგუფი. 2005 წლის აპრილში ჯგუფმა ჩაწერა 3 სიმღერიანი მინი ალბომი სახელწოდებით Ruines Humaines.

## დისკოგრაფია
* *Ruines Humaines* - EP, 2006
* *Valfunde/Amesoeurs* - სპლიტ-ალბომი, 2007
* *Amesoeurs* - სტუდიური ალბომი, 2009

## რესურსები ინტერნეტში
* 
* 
* 
* 

კატეგორია:ფრანგული ბლეკ მეტალ ჯგუფები
კატეგორია:2004 წელს ჩამოყალიბებული ჯგუფები
კატეგორია:პოსტ-პანკ ჯგუფები
კატეგორია:2009 წელს დაშლილი ჯგუფები
ლაზერი

300px|thumb|right|ლაზერი

ლაზერული (, შემოკლებით: ***L**ight **A**mplification by **S**timulated **E**mission of **R**adiation* — «სინათლის გაძლიერება იძულებული გამოსხივების მეშვეობით», «ოპრიკური კვანტური გენერატორი») — მოწყობილობა, რომელიც გარდაქმნის ტუმბვის ენერგიას კოჰერენტულ, მონოქრომატულ, პოლარიზებულ და მიმართულ სინათლის სხივად. ლაზერის სამუშაოს საფუძვლად ითვლება ინდუცირებული გამოსხივების კვანტურ მექანიკური მოვლენა. ფიზიკური საფუძველზე ლაზერული ოპერაცია კვანტური მექანიკა ფენომენი სტიმულირება (ინდუცირებული) გამოსხივება. არსებობს ლაზერთა ნაირსახეობის დიდი რაოდენობა, რომლებიც იყენებდნენ ნივთიერების აგრეგატულ მდგომარეობებს. ლაზერების უნიკალურმა შესაძლებლობებმა მისცეს საშუალება გამოყენებული იქნას მეცნიერებისა და ტექნიკის მრავალ სფეროში.

[300px|thumb|right|ლაზერი [NASAს ლაბორატორიაში.]]
1916-1917 წლებში ალბერტ აინშტაინმა განაგრძო სინათლის ფიზიკური თვისებების შესწავლა . სხვა აღმოჩენებთან ერთად მან აღმოაჩინა, რომ შესაბამისი ენერგიით აგზნებული მოლეკულა გამოასხივებს სინათლის ერთ კონკრეტულ ფერს, ანუ მონოქრომატულ სხივს და მან გამოთვალა, რომ აგზნებულ მოლეკულაზე ელექტრომაგნიტური ელემენტის (ფოტონის) მოქმედებით მოლეკულა გადავიდოდა უფრო დაბალ ენერგეტიკულ დონეზე და გამოასხივებდა იდენტურ ფოტონს, რომელიც იმოძრავებდა იგივე მიმართულებით. საბოლოოდ იქნებოდა ორი ფოტონი, სადაც ერთი არსებობდა მანამდე და აძლიერებდა სიგნალს, ეს თეორია შემდგომში ჩარლზ თაუნსმა განავრცო და შექმნა მაზერი Microwave Amplification by Stimulated Emission of Radiation (MASER)
 
## ლიტერატურა 
*Bertolotti, Mario (1999, trans. 2004). *The History of the Laser*, Institute of Physics. ISBN 0-7503-0911-3
*Bromberg, Joan Lisa (1991). *The Laser in America, 1950–1970*, MIT Press. ISBN 978-0-262-02318-4
*Csele, Mark (2004). *Fundamentals of Light Sources and Lasers*, Wiley. ISBN 0-471-47660-9
*Koechner, Walter (1992). *Solid-State Laser Engineering*, 3rd ed., Springer-Verlag. ISBN 0-387-53756-2
*Siegman, Anthony E. (1986). *Lasers*, University Science Books. ISBN 0-935702-11-3

## რესურსები ინტერნეტში 
*Northrop Grumman's Press Release on the Firestrike 15kw tactical laser product. 
*Website on Lasers 50th anniversary by APS, OSA, SPIE 
*Advancing the Laser anniversary site by SPIE: Video interviews, open-access articles, posters, DVDs 
*Bright Idea: The First Lasers 

კატეგორია:ლაზერები
ბათუმის არქეოლოგიური მუზეუმი

**ბათუმის არქეოლოგიური მუზეუმი** — მუზეუმი ბათუმში, საქართველო. დაარსდა 1994 წელს.

მუზეუმში დაცულია აჭარისა და ქალაქ ბათუმის ტერიტორიაზე (ფიჭვნარი, ნამჭედური, ხიხაძირი, კვაშტა და სხვა) საქართველო-ინგლისის ერთობლივი არქეოლოგიური გათხრების შედეგად და შემთხვევით აღმოჩენილი უნიკალური მასალა მოყოლებული ბრინჯაოს ხანიდან ახ. წ. შუასაუკუნეების ჩათვლით. მათ შორის: ქართული და უცხოური წარმომავლობის მონეტების უნიკალური ნიმუშები, ბრინჯაოს, მინისა და კერამიკის ჭურჭელი და სხვა.

1998 წლიდან მუშაობს ბათუმის არქეოლოგიური და ოქსფორდის უნივერსიტეტის აშმოლის მუზეუმების ფიჭვნარის ერთობლივი ექსპედიცია, რომელმაც ახალი აღმოჩენებით გაამდიდრა მუზეუმის საგანძური. 2007 წლის ბოლოს მუზეუმში გაიხსნა მუდმივმოქმედი სამეცნიერო ექსპოზიცია, რომელიც ვიზიტორებს აცნობს აჭარის უძველეს ისტორიასა და კულტურას ცალკეული ეპოქების მიხედვით.

## ლიტერატურა
*ბათუმის არქეოლოგიური მუზეუმი, ბთ., 2008
 
## რესურსები ინტერნეტში 
კატეგორია:ბათუმის მუზეუმები
კატეგორია:კულტურული მემკვიდრეობის ძეგლები ბათუმში
კატეგორია:1994 წელს დაარსებული მუზეუმები
კატეგორია:მუზეუმები ანბანის მიხედვით
კარსლბადის მღვიმეების ეროვნული პარკი

**კარსლბადის მღვიმეების ეროვნული პარკი** () — აშშ-ის ქალაქ კარლსბადის სამხრეთ-დასავლეთით, ნიუ-მექსიკოს შტატის სამხრეთ ნაწილში მდებარეობს მიწისქვეშა მღვიმეების მსოფლიოში უდიდესი სისტემა (საერთო სიგრძე 60 კილომეტრი), რომელმაც 1923 წელს ეროვნული ძეგლის, ხოლო 1930 წელს ეროვნული პარკის სტატუსი მიიღო. 81 მღვიმეში, რომელიც გადაჭიმულია 189 კმ2-ზე, ბინადრობს 11 სახეობის ღამურების მსოფლიოში ყველაზე მრავალრიცხოვანი კოლონია. მღვიმეები კირქვის წყალში გახსნის შედეგად გაჩნდა. კირქვამ ჭერსა და კედლებზე სხვადასხვა ფორმა შექმნა, მათ შორის სტალაქტიტები და სტალაგმიტები.

## იხილეთ აგრეთვე 
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* ოფიციალური საიტი
* Climate data for Carlsbad Caverns National Park
* USGS 3D Photographic Geology Tour for Carlsbad Caverns National Park 
* *Historical Dates in the history of Carlsbad Caverns National Park and SouthEast New Mexico* 
* NPS geology fieldnotes website for Carlsbad Caverns National Park 
* Carlsbad Caverns at AmazingPlanet.info 

კატეგორია:მსოფლიო მემკვიდრეობის ძეგლები აშშ-ში
კატეგორია:აშშ-ის მღვიმეები
კატეგორია:აშშ-ის ეროვნული პარკები
კატეგორია:1930 წელს დაარსებული დაცული ტერიტორიები
კატეგორია:მღვიმეები ანბანის მიხედვით
ასალის ტბა

მინი|ასალის ტბა
**ასალის ტბა** () — კრატერული ტბა ჯიბუტის ცენტრალურ ნაწილში. ცხელ, მზიან დღეებში ტბის მარილიანი წყლის აორთქლების შედეგად წარმოიქმნება მარილის კუნძულები. ტბა მდებარეობს ზღვის დონიდან 155 მეტრით დაბლა, აფარის დაბლობზე, ეს ყველაზე დაბალი წერტილია აფრიკაში. ტბის სიმლაშე შეადგენს 35 %-ს, ხოლო 20 მეტრის სიღრმეზე — 40 %-ს, რის შედეგადაც ის ერთ-ერთი ყველაზე უფრო მლაშე ტბაა მსოფლიოში მკვდარ ზღვასთან და ელტონის ტბასთან ერთად. ტბა შემოფარგლულია მჭიდრო მლაშე ნიადაგის ფენით. მარილი მოიპოვება და ქარავნებით იგზავნება ეთიოპიაში.

ტბიდან დაახლოებით 5 კმ-ში სამხრეთ-აღმოსავლეთით მდებარეობს ტაჯურის ყურე ინდოეთის ოკეანეში.

## რესურსები ინტერნეტში
* Assalsee bei djiboutiweb  
* Assalsee auf artouest.org  
* Bilder des Assalsees 

## სქოლიო
კატეგორია:ჯიბუტის ტბები
კატეგორია:ტბები ანბანის მიხედვით
ეკვატორული კლიმატური სარტყელი

მინი|მსოფლიოს კლიმატური რუკა
**ეკვატორული კლიმატი** — ტროპიკული კლიმატი, რომელიც წარმოდგენილია ეკვატორის გასწვრივ. ამ რეგიონისათვის დამახასიათებელია ხშირი ტროპიკული წვიმები. კლიმატის ამ სახეობას არ გააჩნია მშრალი სეზონი, ასევე მკვეთრად გამოხატული ზაფხული ან ზამთარი, საკმაოდ ცხელი და ტენიანია. ნალექების საშუალო წლიური მაჩვენებელი 2000 მმ-ია, ზოგიერთ ადგილას კი 5000-6000 მმ. ყოველი დღე საოცრად ჰგავს მომდევნო დღეს. დღისა და ღამის ტემპერატურებს შორის სხვაობა საკმაოდ დიდია და შეიძლება შევადაროთ ზაფხულისა (დღე) და ზამთრის (ღამე) ტემპერატურებს. 
კოპენის კლიმატის კლასიფიკაციაში აღინიშნება როგორც  „Af.“

## ეკვატორულ კლიმატურ სარტყელში არსებული ქალაქები 

**აფრიკა**
*  კისანგანი, კონგოს დემოკრატიული რესპუბლიკა
*  მორონი, კომორის კუნძულების კავშირი
*  კისუმუ, კენია
*  კამპალა, უგანდა

**ჩრდილოეთი ამერიკა**
*  ჩანგუინოლა, პანამა

**სამხრეთი ამერიკა**
*  ბელემი, ბრაზილია
*  მაკაე, ბრაზილია
*  მედელინი, კოლუმბია
*  იკიტოსი, პერუ
*  პარამარიბო, სურინამი
*  სანტა-ელენა-დე-უაირენი, ვენესუელა

**
**აზია**
*  ბანდარ-სერი-ბეგავანი, ბრუნეი
*  ბანდა-აჩეჰი, ინდონეზია
*  ბოგორი, ინდონეზია
*  კოტა-კინაბალუ, მალაიზია
*  კუალა-ლუმპური, მალაიზია
*  მირი, მალაიზია
*  სინგაპური
*  კოლომბო, შრი-ლანკა

**ოკეანეთი'''
*  სუვა, ფიჯი
*  აპია, სამოა
*  ჰონიარა, სოლომონის კუნძულები
*  პორტ-ვილა, ვანუატუ

## იხილეთ აგრეთვე 
*ტროპიკები
*კიოპენის კლიმატის კლასიფიკაცია

## სქოლიო 
კატეგორია:კლიმატი
კატეგორია:კლიმატოლოგია
სტოუნჰენჯი

**სტოუნჰენჯი** () — პრეისტორიული მეგალითური მონუმენტი ინგლისის სამხრეთ-დასავლეთში (სოლზბერის ვაკე). 1986 წელს, იუნესკომ სტოუნჰენჯი და მის შემოგარენში მდებარე არქეოლოგიური ძეგლები მსოფლიო მემკვიდრეობის სიაში შეიტანა საერთო სახელით - სტოუნჰენჯი, ეივბერი და ასოცირებული ძეგლები.

## აგებულება
მსოფლიოს ეს ცნობილი ძეგლი შედგება 3 სამშენებლო ფენისგან:
*97,5 მ დიამეტრის მქონე ქვაყრილისგან, რომლის შიგნით ორმოებია(ნაწილი კრემაციული).
*ძველი მიწაყრილის შიგნით ვერტიკალურად განლაგებული ქვის(38 წყვილი) 2 კონცენტრირებული წრისგან.
*მიწაში ვერტიკალურად ჩასობილი თლილი ქვები(სიმაღლე დაახლოებით 8,5 მ, მასა 28 ტონა), რომლებსაც თავზე ქვის ფილები ადევს.
ეს უკანასკნელი ქვათა კონსტრუქცია ქმნის 30 მ დიამეტრის წრეს. წრეში 5 ტრილიტია(ზემოდან ფილაგადაფარებული 2 ქვა), რომელიც თავის მხრივ საკურთხევლის  ქვის გარშემოა განლაგებული.

## დათარიღება
სტოუნჰენჯი ინგლისის ნეოლითისა და ბრინჯაოს ხანის მჭიდრო მონუმენტების კომპლექსის ცენტრია, რომელიც მოიცავს ასეულობით სამარხ მიწაყრილს.

არქეოლოგები დარწმუნებულნი არიან, რომ ეს წარმოსადეგი ქვის მონუმენტი ძვ. წ. 2500 წლების ფარგლებში აღიმართა. მაგრამ არსებობს მოსაზრება, რომ იგი ძვ. წ. 3000 წელზე ადრეა აღმართული. გარს შემოვლებული მიწაყრილი, რომელიც მონუმენტის ყველაზე ადრეულ ეტაპს წარმოადგენს, ძვ. წ. 3 100 წლით თარიღდება.

2008 წელს, არქეოლოგებმა წარმოადგინეს მონაცემები, რომლის მიხედვითაც სტოუნჰენჯი ადრეული ადამიანებისთვის სამარხის როლს ასრულებდა. აღმოჩენილია ადამიანის კრემაციის ნარჩენები, რომლებიც ძვ. წ. 3000 წლით თარიღდება, ანუ იმ დროით, როდესაც სტოუნჰენჯის თავდაპირველი კომპონენტები - მიწაყრილები შექმნეს.

## იხილეთ აგრეთვე
* მსოფლიო მემკვიდრეობის ძეგლების სია ევროპაში
* კალანიშის ქვები

## რესურსები ინტერნეტში
*Stonehenge, English Heritage - General information
* Stonehenge Landscape
* Ancient Places TV: HD Video of Stonehenge Excavations of 2008 
* Stonehenge Today and Yesterday
* The History of Stonehenge
* Stonehenge, a Temple Restor'd to the British Druids
* Stonehenge, and Other British Monuments Astronomically Considered

## სქოლიო
კატეგორია:მსოფლიო მემკვიდრეობის ძეგლები გაერთიანებულ სამეფოში
კატეგორია:მეგალითური ნაგებობები
ივანე ტბელი

**ივანე ტბელი** — ქართლის დიდი აზნაური X  საუკუნის I მეოთხედში, ტბელების საგვარეულოდან. 

სოფელ ერედვის წმ. გიორგის ეკლესიის სამშენებლო წარწერაში ის მოხსენიებულია როგორც ქართლის უფალი (აფხაზთა მეფის ძის კონსტანტინეს შიდა ქართლში ბატონობის დროს). მის მიერ აშენებულ დოდოთის ცხრაკარის ეკლესიის სამშენებლო წარწერაში იხსენიება ერისთავად. ქართლის ერისთავად ალბათ აფხაზთა მეფის მიერ იყო დანიშნული.

920-იან წლებში ტბელებმა (ალბათ ივანემ და მისმა ხუთმა ძემ) მონაწილეობა მიიღეს ქართლის გამგებლის კონსტანტინეს აჯანყებაში მისი მამის, აფხაზთა მეფე გიორგი II-ის წინააღმდეგ. აჯანყებულები დამარცხდნენ.
## ლიტერატურა 
*ნ. *შოშიაშვილი*, ქსე, ტ. 9, გვ. 680. თბ., 1985

კატეგორია:ქართველი დიდი ფეოდალები
პეპი გრძელიწინდა

**პეპილოტა ვიქტუალინა როლგარდინა ეფრაიმსდოტერ გრძელიწინდა** (), უფრო ცნობილი, როგორც **პეპი გრძელიწინდა** ან **გრძელწინდა** — ასტრიდ ლინდგრენის რამდენიმე წიგნის მთავარი პერსონაჟი.

სახელი *Pippi* (პეპი) გამოიგონა ასტრიდ ლინდგრენის ქალიშვილმა, კარინმა.

## წიგნები 
* 1945: *პეპი გრძელიწინდა*

## სქოლიო
კატეგორია:ასტრიდ ლინდგრენის პერსონაჟები
კატეგორია:გამოგონილი პერსონაჟები
A Tribute to the Four Horsemen

***A Tribute to the Four Horsemen*** — ამერიკული მძიმე მეტალ ჯგუფ მეტალიკისადმი მიძღვნილი 2002 წელს გამოსული ალბომი, სადაც სიმღერებს სხვადასხვა შემსრულებელი ასრულებს. ალბომი ხელმეორედ 2003 წელს გამოიცა Nuclear Blast Records-ის მიერ მცირე სხვაობებით სიმღერების სიაში.

## სიმღერების სია
## რესურსები ინტერნეტში 
* ალბომი საიტზე NuclearBlast.de 
* ალბომი საიტზე Discogs.com
* ალბომი საიტზე Amazon.com

კატეგორია:მეტალიკა
კატეგორია:2004 წლის ალბომები
რორაიმა

**რორაიმა** () — ტეპუი ვენესუელის, ბრაზილიისა და გაიანის სახელმწიფო საზღვარზე. სიმაღლე 2810 მ. მდებარეობს გვიანის ზეგანზე, კანაიმის ეროვნული პარკის სამხრეთ-აღმოსავლეთ ნაწილში. რორაიმას თავზე მუდმივად ღრუბელია. მისი მწვერვალი პლატოა, რომლის ფართობია დაახლოებით 34 კმ². 1884 წელს მთის მწვერვალზე პირველად ავიდა ექსპედიცია სერ ევერარდ თარნის ხელმძღვანელობით. ამ ექსპედიციის წევრთა მონათხრობმა შთააგონა ცნობილ მწერალს, სერ ართურ კონან დოილს, თავისი სათავგადასავლო რომანის, „დაკარგული ქვეყნის“ დაწერა.

## რესურსები ინტერნეტში 
* მთა რორაიმა - SummitPost.org
* National Geographic's 2004 ბიოლოგიური ექსპედიცია
* რორაიმას აღმოჩენის ისტორია 

კატეგორია:ბრაზილიის მთები
კატეგორია:ვენესუელის მთები
კატეგორია:გაიანის მთები
ბიჭუნა და სახურავის ბინადარი კარლსონი

„**ბიჭუნა და სახურავის ბინადარი კარლსონი**“ () — რიგით პირველი წიგნი კარლსონის შესახებ ზღაპრების სერიაში. მისი ავტორია ასტრიდ ლინდგრენი.

## სიუჟეტი 
ბიჭუნა ოჯახში ყველაზე საყვარელი ბავშვია, თუმცა მის გარდა იქ აგრეთვე ბოსე (ძმა) და ბეტანი (და) ცხოვრობენ. ერთ დღეს ბიჭუნა ყველაზე და ყველაფერზე ნაწყენია. ამ დროს ფანჯარას ჩაუფრენს პროპელერიანი, სახურავის ბინადარი კაცუნა კარლსონი, რომელიც იმ დღიდან მისი დიდი მეგობარი ხდება. სხვები თვლიან, რომ იგი მხოლოდ ბიჭუნას ფანტაზიის ნაყოფია. მაგრამ ყველაფერი უფრო სერიოზულ ტონს იძენს მას შემდეგ, რაც კარლსონს ბიჭუნა თავისთან სახურავზე, სტუმრად მომცრო ზომის სახლში მიჰყავს.

ბიჭუნა ასევე ოცნებობს საკუთარ ძაღლზე. დაბადების დღეზე იგი, როგორც იქნა, მიიღებს ამ საჩუქარს. მაგრამ დაბადების დღეზე მისი ოჯახი დარწმუნდება, რომ კარლსონი ნამდვილად არსებობს - ვინაიდან იგი თავად ეწვევა ბიჭუნას.

## ფაქტები 
სტოკჰოლმურ გაზეთში ერთხელ გამოქვეყნდა განცხადება: „100 000 კრონი მას, ვინც მოძებნის სახურავს, რომელზეც კარლსონის სახლი მდებარეობს.“ ლინდგრენმა გამოთქვა ვარაუდი, რომ ბავშვები დაიწყებდნენ სახურავებზე ასვლას. ამ საშიშროების თავიდან ასაცილებლად თავად გამოაქვეყნა მისამართი - „სტოკჰოლმი, ვულკანუსგატანი, 12“. ამ მისამართზე ოდესღაც თავად ცხოვრობდა.

## ადაპტაციები 
### ანიმაციური ფილმები 
* „ბიჭუნა და კარლსონი“ (სსრკ), 1968.
* „სახურავის ბინადარი კარლსონი“ (შვედეთი—გერმანია), 2002.

### მხატვრული ფილმები 
* „მსოფლიოს საუკეთესო კარლსონი“ (შვედეთი, 1974), (შვედეთი—გერმანია, 4 სერია)

### ტელესპექტაკლი 
* „ბიჭუნა და სახურავის ბინადარი კარლსონი“ (შ/გ „ეკრანი“ და მოსკოვის სატირის თეატრი, 1971)

### რადიოდადგმები 
* „ბიჭუნა და სახურავის ბინადარი კარლსონი“, 1958.

## სქოლიო
კატეგორია:ასტრიდ ლინდგრენის ნაწარმოებები
კატეგორია:1955 წლის წიგნები
კარლსონი

**კარლსონი** ( — *კარლსონი, რომელიც სახურავზე ცხოვრობს* ან  *სახურავის ბინადარი კარლსონი*) — ლიტერატურული პერსონაჟი, რომელიც შეიქმნა შვედი მწერლის, ასტრიდ ლინდგრენის მიერ. 

კარლსონი ცხოვრობს შვედეთში, პატარა სახლში, რომელიც მრავალსართულიანი კორპუსის სახურავზეა აშენებული. კარლსონი საუკეთესო მეგობარია შვიდი წლის **სვანტე**, სვანტესონების უმცროსი ვაჟი, რომელსაც უბრალოდ *ბიჭუნას* ეძახიან.

არსებობს მოსაზრება, რომ ლინდგრენმა პერსონაჟი შექმნა მისტერ ო'მეილის მიხედვით, რომელიც კროკეტ ჯონსონის 1942 წლის კომიქსში გამოჩნდა. 

აღწერილია ტრილოგიაში:

*ბიჭუნა და სახურავის ბინადარი კარლსონი (1955)
*სახურავის ბინადარი კარლსონი კვლავ მოფრინდა (1962)
*სახურავის ბინადარი კარლსონი კვლავ ოინბაზობს (1968)

## ადაპტაციები
არსებობს კარლსონის თავგადასავლების რამდენიმე ეკრანიზაცია. შვედური მხატვრული ფილმი „მსოფლიოს საუკეთესო კარლსონი“, გამოვიდა 1974 წელს. 2002 წელს გამოვიდა შვედური სრულმეტრაჟიანი ანიმაციური ფილმიც. არსებობს შვედეთის/ფრგ-ს ერთობლივი ანიმაციური სერიალიც. 

საბჭოთა პერიოდში გამოვიდა ბორის სტეპანცევის ორი მოკლემეტრაჟიანი ანიმაციური ფილმი („ბიჭუნა და კარლსონი“, „კარლსონი დაბრუნდა“). კარლსონს ახმოვანებს ვასილი ლივანოვი, ხოლო ფრეკენ ჰილდურ ბოკს - ფაინა რანევსკაია. 

1971 მოსკოვის სატირის თეატრმა დადგა სპექტაკლი წიგნების მიხედვით, რომელშიც კარლსონის როლს განასახიერებდა სპარტაკ მიშულინი. გამოვიდა ტელესპექტაკლიც. როგორც სასცენო, ასევე ტელევერსიაში პერსონაჟის როლს ასრულებდა მიშულინი. ფრეკენ ბოკის როლში ორივე ვერსიაში იყო ტატიანა პელცერი.

## კრიტიკა
კარლსონის პიროვნული თვისებები წარსულში იმ პედაგოგთა და მშობელთა კრიტიკას იმსახურებდა, რომლებსაც სწამდათ, რომ ასეთი ქცევა გავლენას იქონიებდა ბავშვებზეც. კერძოდ, აკრიტიკებდნენ იმ ფაქტს, რომ კარლსონი არ სცემს პატივს უფროს პიროვნებებს, არ ენდობა და ეშინია ბავშვთა მომვლელების. 

## სქოლიო 
კატეგორია:ასტრიდ ლინდგრენის პერსონაჟები
კატეგორია:გამოგონილი პერსონაჟები
The Videos 1989–2004

***The Videos 1989–2004*** — ამერიკული მძიმე მეტალ ჯგუფ მეტალიკის DVD, რომელშიც შესულია ყველა მუსიკალური ვიდეო გამოშვებული 1989 - 2004 წლებში. გამოვიდა 2006 წლის 4 დეკემბერს მსოფლიოს მასშტაბით გარდა ჩრდილოეთ ამერიკისა, სადაც მომდევნო დღეს მოხდა გამოცემა.. პირველივე კვირას 28 000 ეგზემპლარი გაიყიდა. DVD გამოიცა ლეიბლზე Warner Bros. Records, თუმცა თავად დისკის შეფუთვის გარდა ეს ფაქტი არსად არაა აღნიშნული. საავტორო უფლებები გამოცემაზე ეკუთვნის Elektra Entertainment-სა და E/M Ventures-ს. მენუები მოიცავს ნაწყვეტებსაც მეტალიკის ზოგიერთი სიმღერიდან, მათ შორისაა: The Outlaw Torn (*Load*), My Friend of Misery (*Metallica*), Bleeding Me (*Load*) და Carpe Diem Baby (*ReLoad*).

## სიმღერების სია
#One - 7:41
#Enter Sandman - 5:28
#The Unforgiven - 6:21
#Nothing Else Matters - 6:24
#Wherever I მაისი Roam - 6:05
#Sad But True - 5:26
#Until It Sleeps - 4:32
#Hero of the Day - 4:30
#Mama Said - 4:51
#King Nothing - 5:26
#The Memory Remains - 4:37
#The Unforgiven II - 6:33
#Fuel - 4:35
#Turn the Page - 5:49
#Whiskey in the Jar - 4:43
#No Leaf Clover - 5:33
#I Disappear - 4:28
#St. Anger - 5:50
#Frantic - 4:55
#The Unnamed Feeling - 5:29
#Some Kind of Monster - 4:28
;დამატებები
* *2 of One* - შესავალი - 5:43
* One - ჯემ-ვერსია - 5:00
* The Unforgiven - თეატრალური ვერსია - 11:29
* *Some Kind of Monster* - ფილმის ტრეილერი - 2:27

## ტექნიკური პერსონალი 
*შეფუთვის დიზაინი - ენდი ეარფიქსი
*ჯგუფის ფოტო - მაიკლ აგელი
*მიქსი - კევინ შირლი
*ინჟინერი - დრიუ გრიფითსი
*ინჟინერ-ასისტენტი - ჯარედ კვიტკა
*აუდიო მასტერინგი - ბობ ლუდვიგი, ტედ იენსენი
*DVD-ის პროდიუსერი - დევიდ მეი
*თანაპროდიუსერები - შონ კოულინგი, რაენა უინსკოტი
*პროდუქციის შემდგომი მიქსი - ტედ ჰალი, ასისტენტი - ჯეისონ ტალტონი
*DVD მენიუს დიზაინი - შონ დონელი
*DVD-ის ავტორინგი - ჯიმ ატკინსი
*მენეჯმენტი - Q Prime Inc

## ჩარტები
## სერტიფიცირებები
## რესურსები ინტერნეტში 
*ინფორმაცია ჯგუფის ოფიციალურ საიტზე

## სქოლიო 
კატეგორია:მეტალიკის ვიდეო ალბომები
კატეგორია:2006 წლის კომპილაციური ალბომები
კატეგორია:2006 წლის ვიდეო ალბომები
კუევა-დე-ლას-მანოსი

**კუევა-დე-ლას-მანოსი**, **ხელების გამოქვაბული** () – გამოქვაბული არგენტინის  სამხრეთ ნაწილში, მდინარე პინტურასის ხეობაში. ცნობილია არქეოლოგიური და პალეონტოლოგიური მონაპოვრებით, რომელთაგან აღსანიშნავია კედელზე გამოსახული ადამიანის ხელის ფიგურები, რომლებიც თარიღდება ძვ. წ. IX ათასწლეულით. უკანასკნელი ნახატები შესრულებულია ძვ. წ. I ათასწლეულში. საღებავი, რომლითაც შესრულებულია ნახატები, ბუნებრივი წარმოშობისაა. 

გარდა ხელებისა, გამოქვაბულის კედლებზე გამოსახულია ნადირობის სცენებიც. 

1999 წელს გამოქვაბული შეიტანეს  იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე 
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*UNESCO World Heritage Sites
*Cueva de las Manos  
*WorldHeritageSite.org
*Patagonia.com.ar 
*RedArgentina.com  
*ArteBaires.com.ar  
*Pinturas Canyon and Cuevas de las Manos - Pictures  
*Hand Paintings in Rock Art

კატეგორია:მსოფლიო მემკვიდრეობის ძეგლები არგენტინაში
კატეგორია:მღვიმეები ანბანის მიხედვით
ბეატრის პოტერი

**ელენ ბიტრიქს პოტერი**, უფრო მეტად ცნობილი, როგორც **ბეატრის პოტერი** (დ. 28 ივლისი, 1866 —  გ. 22 დეკემბერი, 1943 ) — ინგლისელი საბავშვო მწერალი და მხატვარი.

იგი იყო ერთ-ერთი პირველი ინგლისელი, რომელმაც დაიწყო ზრუნვა სამშობლოს ბუნების გადარჩენაზე. დრო და დრო იგი დაკავებული იყო გაკოტრებული მეზობლების ფერმების შეძენით. მიწის 4000 აკრი და 15 ფერმა მან უანდერძა ეროვნულ პარკს.

პოტერი ცნობილია, როგორც უამრავი საბავშვო წიგნისა და მათი ილუსტრაციების ავტორი.

## სქოლიო
კატეგორია:ინგლისელი მწერლები
კატეგორია:დაბადებული 1866
კატეგორია:გარდაცვლილი 1943
კატეგორია:საბავშვო მწერლები
კატეგორია:მწერლები ანბანის მიხედვით
კატეგორია:ლონდონში დაბადებულები
ხმალი ქვაში (ფილმი)

***ხმალი ქვაში*** () — Walt Disney Productions-ის 1963 წლის ანიმაციური ფილმი, Buena Vista Distribution-ის დისტრიბუციით. *ხმალი ქვაში* არის უოლტ დისნეის სიცოცხლეში დასრულებული სტუდიების უკანასკნელი ნამუშევარი.

ფილმის სიუჟეტი ეფუძნება ამავე სახელწოდების წიგნს, რომლის ავტორია ტერენს ჰენბერი უაიტი. მასში მოთხრობილია ლეგენდები მეფე ართურის შესახებ და გამოგონილ ამბები იმაზე, თუ როგორ გაიცნო მან ჯადოქარი მერლინი.

## საუნდტრეკი
## რესურსები ინტერნეტში
* 
* 
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1963 წლის ფილმები
კატეგორია:1963 წლის ანიმაციური ფილმები
კატეგორია:Walt Disney Pictures-ის ფილმები
სახურავის ბინადარი კარლსონი კვლავ მოფრინდა

„**სახურავის ბინადარი კარლსონი კვლავ მოფრინდა**“ () — რიგით მეორე წიგნი კარლსონის შესახებ ზღაპრების სერიაში. მისი ავტორია ასტრიდ ლინდგრენი.

## სიუჟეტი 
ბიჭუნა ბრუნდება სოფლიდან, სასკოლო არდადეგების შემდეგ. მისი ოჯახის წევრები იძულებულები არიან, გაემგზავრონ სხვადასხვა მიზეზით. სახლში რჩება ფრეკენ ბოკი - მკაცრი შინაბერა ქალბატონი, რომლის მორჯულებას საკუთარ თავზე კარლსონი იღებს. თავდაპირველად იგი მას ისეთ შთაბეჭდილებას შეუქმნის, თითქოს სახლში ნამდვილი მოჩვენება ცხოვრობს და შეშინებული ’’შინამტანჯველი’’ (ასე მას უწოდებს კარლსონი) ტელევიზიის მისამართით აგზავნის წერილს, რომელშიც სთავაზობს, გადაიღონ სპეციალური გადაცემა ამ მოვლენის შესახებ. ამასთან მას ამოძრავებს კონკურენციის ფაქტორი - მის დას, ფრიდას, ასევე სწამს მოჩვენებების არსებობის და ირწმუნება, რომ მასთან ასევე სტუმრობდნენ მოჩვენებები.

მაგრამ მოგვიანებით ნათელი ხდება, თუ ვინ აშინებდა ფრეკენ ბოკს. კამათისა და ჩხუბის შემდეგ, ’შინამტანჯველი’ პოზიციებს თმობს და, ნაწილობრივ არბილებს საკუთარ ხასიათს. ტელევიზიიდან სტუმრად მოსული თანამშრომელი კი დიდ ინტერესს იჩენს მის მიერ მომზადებული სოუსის მიმართ (რომელსაც კარლსონი საწამლავს ადარებს) და ფრეკენ ბოკს ტელეეკრანზე მოხვედრის ალტერნატიულ გზას სთავაზობს - კულინარიულ გადაცემაში სოუსის წარდგენით. შინ დაბრუნებულ ოჯახთან ერთად კარლსონი ერთ-ერთ საღამოს სწორედ ამ გადაცემას უყურებს.

## ადაპტაციები 
### ანიმაციური ფილმები 
* „კარლსონი დაბრუნდა“ (სსრკ), 1970
* „სახურავის ბინადარი კარლსონი“ (შვედეთი—გერმანია), 2002.

### მხატვრული ფილმები 
* „მსოფლიოს საუკეთესო კარლსონი“ (შვედეთი, 1974), (შვედეთი—გერმანია, 4 სერია)

### ტელესპექტაკლი 
* „ბიჭუნა და სახურავის ბინადარი კარლსონი“ (შ/გ „ეკრანი“ და მოსკოვის სატირის თეატრი, 1971)

### რადიოდადგმები 
* „ბიჭუნა და სახურავის ბინადარი კარლსონი“, 1958.

კატეგორია:ასტრიდ ლინდგრენის ნაწარმოებები
კატეგორია:1962 წლის წიგნები
სახურავის ბინადარი კარლსონი კვლავ ოინბაზობს

„**სახურავის ბინადარი კარლსონი კვლავ ოინბაზობს**“ () — რიგით მესამე წიგნი კარლსონის შესახებ ზღაპრების სერიაში. მისი ავტორია ასტრიდ ლინდგრენი.

## სიუჟეტი 
სვანტესონების ოჯახი კვლავ მიემგზავრება სტოკჰოლმიდან. რჩებიან მხოლოდ ბიჭუნა, ფრეკენ ბოკი და კარლსონი, რომელიც მათ დრო და დრო აკითხავს. ასევე სტუმრად და სამკურნალოდ ჩამოდის იულიუსი (ბიჭუნას მამის ბიძია). თავდაპირველად ისე ჩანს, თითქოს მას არ სწამს ზეარსებების ან ზღაპრების გმირების არსებობის, მაგრამ მოგვიანებით აღმოჩნდება, რომ ეს ასე არ არის. კარლსონი დრო და დრო ჩაუფრენს მის ფანჯრებს, რითაც არწმუნებს, რომ ’’ზღაპრული გმირები ნამდვილად არსებობენ’’. იულიუსი კი, დროთა განმავლობაში, დიდი სიმპატიით განეწყობა ფრეკენ ბოკის მიმართ. თავის მხრივ, არც ფრეკენ ბოკია გულგრილი და მისი ხისტი ხასიათი ამით კიდევ უფრო რბილდება.

ამავე დროს კარლსონზე დიდი ძებნაა გამოცხადებული. მის დასაჭერად დიდი ფულადი თანხაა დაწესებული. სვანტესონების ბინას ეწვევიან ქურდები ფილე და რულე, რომელთაც სურთ კაცუნას პოლიციაში წაყვანა, მაგრამ კარლსონი ორივეს კარადაში მოამწყვდევს. მოგვიანებით ფრეკენ ბოკი აღმოაჩენს, რომ ერთ-ერთი მათგანი მისი დის, ფრიდას ყოფილი შეყვარებულია, რომელიც მას ცუდად მოექცა. დაშინებული ქურდები ტოვებენ სახლს.

კატეგორია:ასტრიდ ლინდგრენის ნაწარმოებები
კატეგორია:1968 წლის წიგნები